Kurge mõis

Kurge mõis (saksa keeles Kurküll) oli Lehtse mõisa kõrvalmõis Ambla kihelkonnas Järvamaal.http://www.mois.ee/pikknimy.shtml (vaadatud 23.01.2016) Nüüdisajal jääb mõisasüda Läste külla Tapa valda Lääne-Viru maakonda.
Omanikud
Kurge mõis rajati 18. sajandil, kuuludes 1706. aastal Hanz von Saltzale. 1739. aastal läks mõis edasi Karl Gustav von Wrangellile (surn. 1757). 1750. aastal sai omanikuks Christine Charlotte von Frisell. 1782. aastal sai mõisaomanikuks C.C. von Friselli poeg Christian David von Frisell (surn. 1799). Viimase vennatütar Charlotte Dorothea von Frisell (surn. 1813) abiellus 1811. aastal Alexander von Hoyningen-Huenega (surn. 1819) Lehtse mõisast ning sai ka Kurge mõisa omanikuks. 1840. aastal oli mõis veel iseseisev rüütlimõis, 1850 juba kuulus Lehtse mõisa alla. Kurge mõisa viimane omanik oli Friedrich Georg Alexander von Hoyningen Huene (surn. 1921)
Mõisahooned
Kurge mõisa peahoone on tunduvalt ümber ehitatud, võib pärineda 19. sajandi lõpust. Säilinud kõrvalhooned seisavad tühjalt. 
Esialgne mõisahoone ei ole säilinud, see on tundmatuseni umber ehitatud elumaja.

1887. aastal valminud Kurge piiritusevabrik oli toona Järvamaa suurim, piiritusevabrikul oli telefoniühendus Lehtse mõisaga. 1914. aastal töötas Kurge piiritusevabrikus 27 töölist, 1920. aastal taastati piiritusetehase töö ning viinavabrik töötas 1979. aastani. 
Viited

Välislingid

Kurge mõis, www.tapamuuseum.ee

Kategooria:Järvamaa mõisad
Kategooria:Ambla kihelkond
Kategooria:Hoyningen-Huenede mõisad
Kategooria:Wrangellide mõisad
Kategooria:Zoege von Manteuffelite mõisad